b'\n_START_ARTICLE_\nJungtini\xc5\xb3 Valstij\xc5\xb3 generalinis solisitorius\n_START_PARAGRAPH_\nJungtini\xc5\xb3 Valstij\xc5\xb3 generalinis solisitorius (angl. United States Solicitor General), generalinis solisitorius\xc2\xa0\xe2\x80\x93 JAV federalinis pareig\xc5\xabnas, atstovaujantis JAV Vyriausybei Auk\xc5\xa1\xc4\x8diausiame Teisme, jeigu Valstijos yra gin\xc4\x8do \xc5\xa1alis. Be to, jis sprend\xc5\xbeia, kuriais atvejais Vyriausyb\xc4\x97 sk\xc5\xb3s teismo sprendimus, koordinuoja atstovavim\xc4\x85 Vyriausybei Valstij\xc5\xb3 apeliaciniuose teismuose. Skiria JAV Prezidentas, pritarus Valstij\xc5\xb3 Senatui. Pagal rang\xc4\x85 JAV teisingumo ministerijoje yra tre\xc4\x8dias (pirmas\xc2\xa0\xe2\x80\x93 JAV generalinis atorn\xc4\x97jus, antras\xc2\xa0\xe2\x80\x93 \xc5\xa1io pavaduotojas).'